ທ່ານນາຍົກລັດຖະມົນຕີ ຢ້ຽມຢາມບາງໂຄງການໃຫຍ່ຢູ່ນະຄອນ ຫາຍຟ່ອງ
ກປ.ອອນໄລ - ຕອນບ່າຍວັນທີ 13 ພຶດສະພາ, ໃນການປະຕິບັດງານຢູ່ນະຄອນ ຫາຍຟ່ອງ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ລົງຢ້ຽມຢາມ, ເຮັດວຽກຢູ່ກຸ່ມໂຮງງານຜະລິດລົດໂອໂຕ, ລົດຈັກໄຟຟ້າ VinFast.
ກ່າວຄໍາເຫັນທີ່ການເຮັດວຽກ, ທ່ານນາຍົກລັດຖະມົນຕີ ສະແດງຄວາມປິຕິຊົມຊື່ນເມື່ອໄດ້ເຫັນປະຈັກຕາລະດັບຄວາມຄືບໜ້າຂອງກຸ່ມບໍລິສັດ Vingroup ໃນການຜະລິດລົດໂອໂຕທີ່ມີເຄື່ອງໝາຍການຄ້າຫວຽດນາມ, ຕີລາຄາສູງຄວາມຕັດສິນໃຈຂອງກຸ່ມບໍລິສັດ Vingroup ແລະຂອງນະຄອນ ຫາຍຟ່ອງ. ຕາມທ່ານນາຍົກລັດຖະມົນຕີແລ້ວ, ບັນດາໝາກຜົນເບື້ອງຕົ້ນນີ້ແມ່ນຂ່າວດີຕໍ່ກັບລັດຖະບານ, ກັບນະຄອນ ຫາຍຟ່ອງ ແລະປະຊາຊົນຫວຽດນາມ ເພາະວ່າເປັນເທື່ອທໍາອິດທີ່ພວກເຮົາມີເຄື່ອງໝາຍການຄ້າລົດໂອໂຕຫວຽດນາມ ເຊິ່ງໄດ້ຮັບການຜະລິດຢູ່ພາຍໃນປະເທດ ດ້ວຍເຕັກໂນໂລຢີທັນສະໄໝ. ເມື່ອເນັ້ນໜັກເຖິງເລື່ອງກໍ່ສ້າງພື້ນຖານເສດຖະກິດເປັນເຈົ້າຕົນເອງ ແມ່ນການກໍານົດທິດສໍາຄັນ, ທ່ານນາຍົກລັດຖະມົນຕີ ຮັບຮູ້ວ່າ, Vingroup ນໍາໜ້າໃນການປະຕິບັດການກໍານົດທິດນີ້, ຜ່ານນັ້ນ, ຊຸກຍູ້ບັນດາບໍລິສັດ, ກົມກອງພາຍໃນປະເທດປະກອບສ່ວນເຂົ້າໃນການພັດທະນາຂອງປະເທດຊາດ.
ພ້ອມກັນນັ້ນ, VinFast ໄດ້ກໍ່ສ້າງລະບົບນິເວດຜະລິດອຸດສາຫະກໍາສໍາຮອງຢູ່ຫວຽດນາມ, ຄາດຄະເນວ່າຈະສະຫງວນເນື້ອທີ່ ດິນ 70 ເຮັກຕາເພື່ອພັດທະນາອຸດສາຫະກໍາສໍາຮອງ.
ໃນວັນດຽວກັນ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ເຂົ້າຮ່ວມພິທີວາງສີລາລຶກໂຄງການສູນການຄ້າ AEON MALL ຫາຍຟ່ອງ ເລເຈີນ ແລະພິທີຕ້ອນຮັບກໍາປັ່ນຖ້ຽວທໍາອິດທີ່ມາເຂົ້າທຽບທ່າກໍາປັ່ນ Container ສາກົນຫາຍຟ່ອງ (HICT).
ແປໂດຍ: ທູຈາງ